Як найбольш яркія моманты “Дажынак-2011” можна адзначыць яшчэ маштабныя шэсці, што праходзілі ў першы і другі дзень іх. У іх, акрамя перадавікоў жніва, прымалі ўдзел самадзейныя артысты, Дзівы Міншчыны ў саламяных убраннях, сярод якіх асабліва выдзялялася лагайчанка Вольга Тоўсцік, апранутая ў шыкоўны ўбор, выкананы рукамі майстрыхі з Астрошыц Кацярыны Асташэвіч. Тут жа можна было ўбачыць і юных спартсменаў, і байкераў, і чараду цыбатых буслікаў, і жнеек, і многіх іншых цікавых персанажаў свята.